Румен Скрински Китайският президент Си Дзинпин е изпратил поздравления до Джо Байдън за победата му в изборната надпревара за Белия дом . Това съобщават китайски медии , цитирани от БГНЕС . В своята телеграма Си казва , че и двете страни трябва да " се придържат към никакви конфликти или конфронтация , взаимно уважение и дух на взаимно изгодно сътрудничество " , за да популяризират " благородната кауза " за световния мир и развитие . Президентът Си изпрати поздравления към Тръмп през 2016 г . на следващия ден след победата му във вота . Но този път Китай едва сега реагира на резултатите от изборите в САЩ . Говорителят на Външното министерство Уан Уенбин отбеляза победата на Байдън на брифинг преди две седмици , но заяви , че Пекин ще наблюдава , докато се изпълняват " американското законодателство и процедури " . Очаква се Байдън да бъде по - премерен и нюансиран в подхода си към Китай , като същевременно поддържа твърда позиция , коментираха западни медии след победата на демократа .